CELEX: 32001R0471
Language: el
Date: 2001-03-08 00:00:00
Title: Κανονισμός (ΕΚ) αριθ. 471/2001 της Επιτροπής, της 8ης Μαρτίου 2001, για την τροποποίηση του κανονισμού (ΕΟΚ) αριθ. 1858/93 περί λεπτομερών κανόνων εφαρμογής του κανονισμού (ΕΟΚ) αριθ. 404/93 του Συμβουλίου όσον αφορά το καθεστώς αντισταθμιστικής ενίσχυσης για την απώλεια εσόδων από την εμπορία στον τομέα της μπανάνας

Avis juridique important

|

32001R0471

Κανονισμός (ΕΚ) αριθ. 471/2001 της Επιτροπής, της 8ης Μαρτίου 2001, για την τροποποίηση του κανονισμού (ΕΟΚ) αριθ. 1858/93 περί λεπτομερών κανόνων εφαρμογής του κανονισμού (ΕΟΚ) αριθ. 404/93 του Συμβουλίου όσον αφορά το καθεστώς αντισταθμιστικής ενίσχυσης για την απώλεια εσόδων από την εμπορία στον τομέα της μπανάνας  

Επίσημη Εφημερίδα αριθ. L 067 της 09/03/2001 σ. 0052 - 0052

Κανονισμός (ΕΚ) αριθ. 471/2001 της Επιτροπήςτης 8ης Μαρτίου 2001για την τροποποίηση του κανονισμού (ΕΟΚ) αριθ. 1858/93 περί λεπτομερών κανόνων εφαρμογής του κανονισμού (ΕΟΚ) αριθ. 404/93 του Συμβουλίου όσον αφορά το καθεστώς αντισταθμιστικής ενίσχυσης για την απώλεια εσόδων από την εμπορία στον τομέα της μπανάναςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993, για την κοινή οργάνωση της αγοράς στον τομέα της μπανάνας(1), όπως τροποποιήθηκε τελευταία από τον κανονισμό (ΕΚ) αριθ. 216/2001(2), και ιδίως το άρθρο 14,Εκτιμώντας τα ακόλουθα:(1) Ο κανονισμός (ΕΟΚ) αριθ. 1858/93 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1467/1999(4), καθορίζει τους λεπτομερείς κανόνες εφαρμογής του κανονισμού (ΕΟΚ) αριθ. 404/93 όσον αφορά το καθεστώς αντισταθμιστικής ενίσχυσης για την απώλεια εσόδων για την εμπορία στον τομέα της μπανάνας. Στο άρθρο 7 καθορίζεται το χρονοδιάγραμμα των υποβολών των αιτήσεων προκαταβολών επί της αντισταθμιστικής ενίσχυσης, για τις μπανάνες που διατέθηκαν στο εμπόριο κατά την περίοδο των δύο μηνών που προηγούνται του μηνός υποβολής της αίτησης.(2) Το ισχύον χρονοδιάγραμμα επιτρέπει την πληρωμή πέντε προκαταβολών. Για να ληφθούν υπόψη οι οικονομικές δυσχέρειες των παραγωγών, αναμένοντας τον καθορισμό του ποσού της αντισταθμιστικής ενίσχυσης και της πληρωμής του υπολοίπου, πρέπει να προβλεφθεί η δυνατότητα πληρωμής μιας έκτης προκαταβολής για τις μπανάνες που έχουν διατεθεί στο εμπόριο κατά τους μήνες Νοέμβριο και Δεκέμβριο.(3) Για το σκοπό αυτό πρέπει να θεσπισθούν οι αναγκαίες διατάξεις και να προβλεφθούν ειδικές διοικητικές λεπτομέρειες για την ενίσχυση για το έτος 2000.(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης για τις μπανάνες,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο άρθρο 7 του κανονισμού (ΕΟΚ) αριθ. 1858/93, η παράγραφος 2 αντικαθίσταται από το ακόλουθο κείμενο:"2. Οι αιτήσεις υποβάλλονται:α) όσον αφορά τις προκαταβολές, το αργότερο στις 30 Μαρτίου, στις 30 Μαΐου, στις 30 Ιουλίου,στις 30 Σεπτεμβρίου και στις 30 Νοεμβρίου τους έτους εμπορίας και το αργότερο στις 30 Ιανουαρίου του έτους που έπεται εκείνου για το οποίο ζητήθηκε η ενίσχυση, για τις μπανάνες που έχουν διατεθεί στο εμπόριο κατά την περίοδο των δύο μηνών που προηγείται του μηνός της αίτησης·β) όσον αφορά την πληρωμή του υπολοίπου ποσού της ενίσχυσης, το αργότερο στις 10 Φεβρουαρίου του έτους που έπεται εκείνου για το οποίο ζητήθηκε ενίσχυση.Το υπόλοιπο θα αφορά την προσαρμογή των ποσών που καταβλήθηκαν για τις μπανάνες που διατέθηκαν στο εμπόριο κατά τη διάρκεια των περιόδων που αναφέρονται στο στοιχείο α) με βάση το οριστικό ποσό της ενίσχυσης.Όσον αφορά την αντισταθμιστική ενίσχυση για το 2000, οι αιτήσεις προκαταβολών για τις μπανάνες που έχουν διατεθεί στο εμπόριο τον Νοέμβριο και τον Δεκέμβριο πρέπει να υποβληθούν έως τις 30 Μαρτίου 2001, οι δε αιτήσεις πληρωμής του υπολοίπου ποσού της ενίσχυσης έως τις 11 Απριλίου 2001."Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 8 Μαρτίου 2001.Για την ΕπιτροπήFranz FischlerΜέλος της Επιτροπής(1) ΕΕ L 47 της 25.2.1993, σ. 1.(2) ΕΕ L 31 της 2.2.2001, σ. 2.(3) ΕΕ L 170 της 13.7.1993, σ. 5.(4) ΕΕ L 170 της 6.7.1999, σ. 7.